Rapport mill-Kummissjoni lill-Kunsill u lill-Parlament Ewropew dwar l-implimentazzjoni tar-Regolament (KE) Nru 1177/2003 tal-Parlament Ewropew u tal-Kunsill tas-16 ta' Ġunju 2003 /* KUMM/2008/0160 finali */





[pic] | KUMMISSJONI TAL-KOMUNITAJIET EWROPEJ | Brussel 31.3.2008 KUMM(2008) 160 finali RAPPORT MILL-KUMMISSJONI LILL-KUNSILL U LILL-PARLAMENT EWROPEW dwar l-implimentazzjoni tar-Regolament (KE) Nru 1177/2003 tal-Parlament Ewropew u tal-Kunsill tas-16 ta' Ġunju 2003 RAPPORT MILL-KUMMISSJONI LILL-KUNSILL U LILL-PARLAMENT EWROPEW dwar l-implimentazzjoni tar-Regolament (KE) Nru 1177/2003 tal-Parlament Ewropew u tal-Kunsill tas-16 ta' Ġunju 2003 1. DAĦLA Skond it-termini ta’ l-Artikolu 16 tar-Regolament Nru 1177/2003 tal-Parlament Ewropew u tal-Kunsill tas-16 ta’ Ġunju 2003 dwar il-proġett UE-SILC (Statistika Komunitarja dwar id-Dħul u l-Kondizzjonijiet ta’ l-Għixien), ‘Mhux aktar tard mill-31 ta’ Diċembru 2007, il-Kummissjoni għandha tressaq rapport lill-Parlament Ewropew u lill-Kunsill dwar ix-xogħol li twettaq skond dan ir-Regolament’. Dan ir-rapport jiddokumenta l-progress li għamlu l-Istati Membri, pajjiżi Kandidati u ta' l-EFTA, flimkien mal-Kummissjoni, fir-rigward tad-dispożizzjonijiet tar-Regolament tal-PE u tal-Kunsill u tar-Regolamenti tal-Kummissjoni assoċjati li ħarġu tul il-perjodu 2003-2007. 2. PUNTI EWLENIN 3. SILC: sors ta data ta’ referenza għall-analiżi tad-dħul u tal-faqar fil-livell ta’ l-UE Mill-adozzjoni fis-16 ta' Ġunju 2003 tar-Regolament Nru 1177/2003 dwar il-proġett UE-SILC (Statistika Komunitarja dwar id-Dħul u l-Kondizzjonijiet ta' Għixien), inkiseb progress sinifikanti. Il-proġett UE-SILC tnieda eventwalment bejn l-2003 u l-2005 fl-Istati Membri kollha ta' l-UE u sar is-sors ta' data għall-analiżi tad-distribuzzjoni tad-dħul u ta' l-inklużjoni soċjali fil-livell ta' l-UE. Fl-2005, saret disponibbli d- data rappreżentattiva għall-25 Stat Membru kollha flimkien man-Norveġja u l-Iżlanda. Din id- data kienet qed tintuża għall-produzzjoni ta' indikaturi komuni għall-proċess ta’ ħarsien soċjali u ta’ koeżjoni soċjali (il-predominanza, l-inklużjoni soċjali, il-pensjonijiet u s-saħħa u l-kura fit-tul) inkluż fir-rapport Konġunt ta’ l-Inklużjoni Soċjali u l-Ħarsien Soċjali (KISĦS) li huwa komponent tal-Metodu Miftuħ ta’ Koordinazzjoni (MMK). Il-proġett UE-SILC tnieda fl-2003 fuq il-bażi ta’ ftehim ta’ fiduċja f’sitt Stati Membri (fil-Belġju, id-Danimarka, il-Greċja, l-Irlanda, il-Lussemburgu u l-Awstrija) kif ukoll fin-Norveġja. Fl-2004, skond ir-Regolament Nru 1177/2003 tal-PE u tal-Kunsill, il-proġett UE-SILC kien implimentat fi tnax-il pajjiż ta’ l-UE-15 (il-Ġermanja, l-Olanda u r-Renju Unit ittardjaw il-proċess b’sena) kif ukoll fl-Estonja, l-Iżlanda u n-Norveġja. Fl-2005, il-proġett UE-SILC kien qed jitħaddem fil-pajjiżi kollha ta’ l-UE-25, flimkien ma l-Iżlanda u n-Norveġja. Il-Bulgarija, it-Turkija u r-Rumanija nedew il-proġett UE-SILC fl-2006, u l-Iżvizzera segwiet fl-2007. L-UE-SILC x’aktarx jitnieda aktar tard f'dik li kienet ir-Repubblika Jugożlava tal-Maċedonja u fil-Kroazja. Sa mill-bidu nett, SILC sar operazzjoni annwali fil-pajjiżi kollha. 4. Il-qafas legali Il-qafas legali tal-proġett ġie żviluppat ukoll. Barra mir-regolament tal-PE u tal-Kunsill, ħames regolamenti ta' implimentazzjoni tal-Kummissjoni - dwar 'It-teħid ta’ kampjuni u r-regoli ta’ l-ittraċċjar’, ‘Id-definizzjonijiet’, 'Il-lista ta’ varjabbli ewlenin immirati (annwali)’, ‘Il-proċeduri ta’ aspetti tal-ġbir ta’ tagħrif u ta’ imputazzjoni’ u dwar ‘Rapporti ta’ kwalità’ – ġew approvati mill-Kumitat tal-Programm Statistikali (KPS) u ppubblikati fil-Ġurnal Uffiċjali (ĠU) ta’ l-Unjoni Ewropea fis-17 ta’ Novembru 2003 fil-każ ta’ l-ewwel erbgħa u fid-9 ta’ Jannar 2004 fil-każ ta’ l-aħħar wieħed. Flimkien ma’ dan, ġie ppubblikat kull sena Regolament tal-Kummissjoni li fih lista ta’ varjabbli sekondarji mmirati, jiġifieri moduli introdotti fl-UE-SILC, bil-possibbiltà ta’ suġġett jirrepeti ruħu kull erba’ snin jew wara intervalli itwal. Ir-regolamenti tal-Kummissjoni dwar it-trażmissjoni inter-ġenerazzjonali tal-faqar (modulu ta’ l-2005, Nru 16/2004 tas-6 ta’ Jannar 2004), dwar is-sehem soċjali (modulu ta’ l-2006, Nru 13/2005 tas-6 ta' Jannar 2005), l-iskema tad-djar (modulu ta’ l-2007, Nru 315/2006 tat-22 ta' Frar 2006) u d-dejn żejjed u dwar l-esklużjoni finanzjarja (modulu ta’ l-2008, Nru 215/2007 tat-28 ta’ Frar 2007) ġew ippubblikati fil-ĠU. 5. Finanzjament mill-UE Il-finanzjament annwali tal-proġett mill-UE ġie assigurat permezz ta' ftehimiet ta' għotja konklużi ma' l-Istituti Nazzjonali ta' l-Istatistika (INI). Għall-ewwel erba’ snin tal-ġbir ta’ data ta’ SILC, l-Istati Membri kollha flimkien man-Norveġja u l-Iżlanda rċevew finanzjament mill-UE għat-twettiq tal-proġett (fl-Estonja, l-iffinanzjar mill-UE ta’ erba’ snin ma tnediex fl-ewwel iżda fit-tieni sena tal-ġbir ta' data ). Għaż-żewġ Stati Membri l-ġodda li ssieħbu fl-2007 (il-Bulgarija u r-Rumanija), il-finanzjament ta' l-UE tnieda għall-operazzjoni ta' l-2006. B’kollox, il-finanzjament ta’ l-UE ammonta għal madwar €6.5m għall-ġbir ta' data ta’ l-2004 u għal madwar €11m għall-ġbir ta’ data ta’ l-2005-2007 rispettivament. 6. Ġbir u tixrid ta’ data ta' l-SILC Globalment il-ġbir ta’ data ta’ l-SILC kien ta’ suċċess. L-Eurostat, flimkien man-netwerk ta’ l-Istituti Nazzjonali ta’ l-Istatistika (INI), irnexxielu jiġbor, jivverifika u jippubblika din id- data f'perjodi ta' żmien raġjonevoli. Madankollu, hemm qabża sinifikanti ta’ sentejn bejn is-sena ta’ referenza tad- data miġbura u d- data ekonomika disponibbli l-akar reċenti. Għall-komponent rappreżentattiv ta’ l-UE-SILC, diġà nbagħtu żewġ lottijiet ta’ data (2004 u l-2005) lill-Eurostat. It-tielet mewġa ta’ eżerċizzju (għas-sena 2006) għaddejja bħalissa. Il-ħidma SILC 2004 kienet tikkonċerna 15-il pajjiż (tnax mill-15-il Stat Membru flimkien ma' l-Estonja, in-Norveġja u l-Iżlanda), filwaqt li 27 pajjiż (il-25 Stat Membru ta' l-UE flimkien man-Norveġja u l-Iżlanda) ħadu sehem fir-rawnd ta' l-2005. Il-pajjiżi kollha kkonċernati rnexxielhom jibagħtu d- data ta' l-2004 lill-Eurostat fil-ħin, jew sa l-aħħar ta' Ottubru jew ta' Novembru skond il-pajjiż. Għall-ħidma ta’ l-2005, żewġ Stati Membri (is-Slovenja u r-Renju Unit) kellhom dewmien ta’ ftit xhur fil-finalizzazzjoni tad- data rappreżentattiva. Din id- data tqassmet mill-Eurostat kemm fil-forma ta’ tabelli aggregati fuq il-websajt ta’ l-Eurostat kif ukoll fil-forma ta’ faxxikli ta' mikro- data anonimizzata li l-komunità ta' riċerka tista' taċċessa taħt regoli stretti. Malta, madankollu, kienet kontra r-rilaxx ta’ mikro- data . L-anonimizzazzjoni ta’ rekords individwali tinkiseb bit-tneħħija jew bil-kodifikazzjoni mill-ġdid ta' varjabbli li jistgħu jintużaw indirettament biex jidentifikaw lill-individwi jew lill-familji. Il-faxxikli ta’ mikro- data rappreżentattivi anonimizzati ġew ippubblikati f'Ġunju 2006 u f'Ġunju 2007 għat-tagħrif ta' SILC 2004 u 2005 rispettivament. Mill-ħmisatx-il-pajjiż li nedew is-SILC fl-2004 (12 mill-15-il Stat Membru antiki flimkien ma’l-Estonja, in-Norveġja u l-Iżlanda), 14 kienu parti mill-pubblikazzjoni ta’ l-2004 (bl-eċċezzjoni ta’ l-Iżlanda). Il-pubblikazzjoni ta’ l-2005 kopriet 26 mis-27 pajjiż ikkonċernati (il-25 Stat Membru għajr Malta flimkien man-Norveġja u l-Iżlanda). Il-komponent lonġitudinali tal-ġbir ta’ tagħrif ta’ l-UE-SILC dwar trajettorji individwali ta’ 4 snin mhuwiex se jkun jista’ jitħaddem bis-sħiħ sa l-2010. S'issa, it-tagħrif lonġitudinali biss li jikkorrispondi mad- data ta’ SILC ta’ l-2004/l-2005 ġie ppubblikat. Dan ir-rilaxx kien limitat għal 13-il pajjiż, billi l-pajjiżi l-oħra jew għadhom kemm bdew b'dan il-proġett SILC fl-2005 jew kellhom xi problemi fil-validazzjoni tal-komponent lonġitudinali ta’ SILC. Kien hemm ukoll dewmien fil-ħruġ ta’ data lonġitudinali, billi l-UDB lonġitudinali għall-2004/2005 ma kienx disponibbli sa Ottubru 2007. Ladarba l-proġett jilħaq stadju ta’ maturità (mill-2010), għandu jkun hemm żewġ tipi ta’ pubblikazzjonijiet kull sena: - User Data Base (UDB) rappreżentattiva anonimizzata bl-aktar mewġa reċenti ta’ l-UE-SILC; - UDB lonġitudinali anonimizzat li fih trajettorji individwali ta’ mhux aktar minn 4 snin. - Il-kontenut ta’ UE-SILC L-UE-SILC huwa strument multidimensjonali li jiffoka fuq id-dħul, iżda fl-istess ħin ikopri l-familji, ix-xogħol, is-saħħa, id-demografija u l-edukazzjoni, u għalhekk jagħmilha possibbli li wieħed jistudja l-istrateġija multidimensjonali ta' l-esklużjoni soċjali. Huwa jinkludi varjabbli mmirati primarji (annwali) u sekondarji (moduli). Il-varjabbli mmirati primarji huma jew it-tagħrif dwar il-familji jew it-tagħrif individwali (għal persuni minn 16-il sena u 'l fuq) u huma miġbura f’oqsma. - F’livell ta’ familji, hemm ħames oqsma li huma koperti: (1) id- data bażi/tal-qalba, (2) id-dħul, (3) id-djar, (4) l-eskużjoni soċjali, (5) it-tagħrif dwar ix-xogħol; - Il-livell personali jinqasam f’ħames partijiet: (1) id- data bażika/demografika, (2) id-dħul, (3) l-edukazzjoni, (4) it-tagħrif dwar ix-xogħol u (5) is-saħħa. It-tagħrif dwar il-kura tat-tfal jinġabar ukoll għat-tfal taħt it-12-il sena. Il-varjabbli mmirati sekondarji (moduli) huma introdotti kull sena mill-2005 fil-komponent rappreżentattiv biss ta’ l-istrument. L-ewwel moduli ta’ l-UE-SILC jirrelataw ma' dawn li ġejjin: 2005: It-trażmissjoni ta’ faqar bejn il-ġenerazzjonijiet 2006: Is-sehem soċjali 2007: Il-kondizzjonijiet tad-djar 2008: Dejn żejjed/Esklużjoni finanzjarja 2009: Nuqqas materjali 7. L-Unità tal-Ġbir L-UE-SILC ikopri persuni biss li jgħixu fi djar privati . Il-persuni li jgħixu fil-familji kollettivi u fl-istituzzjonijiet jitħallew barra mill-popolazzjoni mmirata. L-impatt ta’ l-esklużjoni ta’ l-anzjani li jgħixu fl-istituzzjonijiet, tal-persuni b’diżabbiltà u ta’ gruppi oħra vulnerabbli, inklużi dawk bla djar, mill-kampjuni jistgħu jvarjaw minn pajjiż għal ieħor. Xi gruppi vulnerabbli li jgħixu fi djar privati jistgħu ukoll ma jkunux rappreżentati biżżejjed billi mhuwiex faċli li jintlaħqu. Madankollu, ċerti gruppi jeħtieġu metodi speċifiċi ta’ ġbir ta’ data , li mhumiex kompatibbli mal-qafas ta’ l-UE-SILC. Fil-proġett UE-SILC tħallew żewġ tipi ta' ġbir ta' varjabbli tal-familji u varjabbli individwali. F’bosta mill-pajjiżi (il-pajjiżi bla reġistru), il-membri kollha tad-djar magħżula li għandhom 16-il sena jew aktar ingħataw kwestjonarju personali li ntalbu jimlew. Fil-pajjiżi li għandhom reġistru (DK, FI, IS, NL, NO, SE, SI), persuna waħda biss magħżula mill-familja biex twieġeb tirċievi l-kwestjonarju, u l-varjabbli tal-familja u tad-dħul jinġabru jew permezz ta’ reġistru jew mill-persuna li ntagħżlet biex twieġeb. 8. It-teħid ta’ Kampjuni Min-naħa tat-teħid ta' kampjuni, il-pajjiżi kollha jiġbru t-tagħrif mill-kampjuni tal-probabbiltà rappreżentattiva tal-popolazzjoni mmirata. Il-Ġermanja hija eċċezzjoni, fejn intuża kampjun iddeterminat minn kwota eżistenti fit-tnedija ta’ l-UE-SILC; madankollu, dan il-kampjun improbabbli x'aktarx jinqata' sa l-2008 skond ir-Regolament Nru 1177/2003. Biex ikun jista’ jagħti tagħrif rappreżentattiv u lonġitudinali kull sena, bil-komponent lonġitudinali jkopri mill-inqas erba’ snin, l-Eurostat irrakkomanda l-użu ta’ panel ta’ rotazzjoni. Għal dan l-għan il-kampjun huwa mqassam f'erba' sotto-kampjuni, msejħa "gruppi ta' rotazzjoni", li kull wieħed minnhom huwa rappreżentattiv tal-popolazzjoni kollha. L-idea hija li kull sena sussegwenti grupp wieħed jitħalla barra mill-kampjun u jsir segwiment tal-persuni fil-gruppi l-oħra. Il-biċċa l-kbira mis-27 pajjiż adottaw dan il-mudell rotazzjonali ta' erba' snin irrakkomandat mill-Eurostat. Fin-Norveġja u Franza, jintuża mudell rotazzjonali ta’ perjodu itwal (8 u 9 snin rispettivament). Xi pajjiżi użaw ukoll strutturi alternattivi ta’ stħarriġ. Il-Lussemburgu għażel li juża panel fuq perjodu fit-tul, li huwa supplementat kull sena b’kampjun ġdid biex jiżgura rappreżentanza rappreżentattiva. L-Iżvezja għandha żewġ operazzjonijiet separati: taħriġ rappreżentattiv u panel purament fit-tul. Fl-aħħar, il-Finlandja tuża skema rotazzjonali mmodifikata (li fiha l-panel ta’ rotazzjoni bażi ta’ sentejn hija ssupplementata bis-segwiment ta’ żewġ sotto-kampjuni għal sentejn addizzjonali, biex ikun jista’ jkun hemm trajettorja ta’ erba’ snin). Pajjiżi fejn parti mit-tagħrif SILC huwa disponibbli jużaw data amministrattiva. Fl-hekk imsejħa “pajjiżi tar-reġistru” ((DK, FI, IS, NL, NO, SE, SI), ħafna mill-komponenti tad-dħul kif ukoll xi tagħrif demografiku jinkisbu mir-reġistri amministrattivi. Varjabbli oħra personali jistgħu jinkisbu prinċipalment permezz ta’ intervista fuq it-telefon. Fil-pajjiżi kollha għajr għall-Irlanda u l-Ġermanja, it-tagħrif sħiħ jista’ jinkiseb permezz ta’ stħarriġ fid-djar u intervisti wiċċ imb'wiċċ ma' membri tal-familji. Fl-Irlanda, fid-djar li taw il-kunsens tagħhom espliċitu (madwar 25 % tad-djar), it-tagħrif jista’ jinkiseb mir-reġistri amministrattivi. Il-Ġermanja tuża stħarriġ bil-posta li fih l-individwi jamministraw huma stess il-kwestjonarji.. 9. Id-daqs tal-kampjuni Kif jidher fit-tabella li ġejja, għall-operazzjoni ta’ SILC 2005 kważi l-pajjiżi kollha laħqu d-daqs minimu effettiv tal-kampjun għall-komponent rappreżentattiv kif definit fir-Regolament Nru 1177/2003. L-eċċezzjonijiet uniċi huma r-Repubblika Ċeka, l-Olanda u l-Portugall. Għandha tinġibed l-attenzjoni li ngħatat deroga speċifika lir-Repubblika Ċeka biex ikollha daqs iżgħar tal-kampjun fl-ewwel sena ta' ġbir ta' data tagħha . Id-daqs effettiv miksub fil-kampjun għall-familji (msejjes fuq kampjun mksub)[1] | Id-daqs minimu effettiv fil-kampjun għall-familji (kif definit fir-regolament) | Il-Belġju | 4939 | 4750 | Ċipru | 3533 | 3250 | Ir-Repubblika Ċeka | 3687 | 4750 | Id-Danimarka | 5957 | 4250 | L-Estonja | 3970 | 3500 | Il-Ġermanja | - | 8250 | Il-Greċja | 4283 | 4750 | Spanja | 9088 | 6500 | Franza | 8787 | 7250 | L-Ungerija | 5328 | 4750 | L-Iżlanda | 2958 | 2250 | L-Irlanda | 4680 | 3750 | L-Italja | 15625 | 7250 | Il-Latvja | 3284 | 3750 | Il-Litwanja | 4353 | 4000 | Il-Lussemburgu | - | 3250 | Malta | 3459 | 3000 | L-Olanda | 3931 | 5000 | In-Norveġja | 5991 | 3750 | L-Awstrija | 4476 | 4500 | Il-Polonja | 13183 | 6000 | Il-Portugall | 2817 | 4500 | Il-Finlandja | 8020 | 4000 | Is-Slovakkja | 5147 | 4250 | Is-Slovenja | 7892 | 3750 | L-Iżvezja | 6133 | 4500 | Ir-Renju Unit | - | 7500 | Għall-komponent lonġitudinali, il-qagħda tista’ tiġi vvalutata f’dan l-istadju għall-15-il pajjiż li wettqu l-proġett SILC fl-2004 u li għalih id-data lonġitudinali ta’ l-2004 u l-2005 hija disponibbli, jiġifieri tnax-il pajjiż mill-UE-15 (il-Ġermanja, l-Olanda u r-Renju Unit ittardjaw it-tnedija b'sena) flimkien ma' l-Estonja, l-Iżlanda u n-Norveġja. It-tabella turi li l-Belġju u l-Irlanda ma laħqux ir-rekwiżiti tad-daqs minimu għall-ewwel sentejn tal-komponent lonġitudinali. Id-daqs effettiv miksub fil-kampjun għall-familji (msejjes fuq kampjun miksub) | Id-daqs minimu effettiv fil-kampjun għall-familji (kif definit fir-regolament) | Il-Belġju | 2851 | 3500 | L-Estonja | 3091 | 2750 | Id-Danimarka | 3250 | Il-Greċja | 3456 | 3500 | Spanja | 6394 | 5000 | Franza | 6757 | 5500 | L-Iżlanda | 1908 | 1700 | L-Irlanda | 2118 | 2750 | L-Italja | 11145 | 5500 | Il-Lussemburgu | 2500 | In-Norveġja | 3656 | 2750 | L-Awstrija | 3089 | 3250 | Il-Portugall | 3250 | Il-Finlandja | 3312 | 3000 | L-Iżvezja | 4866 | 3500 | 10. Ir-rapporti u l-istudji Skond ir-Regolament Nru 1177/2003, il-15 il-pajjiż kollha kemm huma li nedew il-proġett SILC fl-2004 ressqu rapport ta’ kwalità intermedju u ieħor finali rispettivament qabel tmiem Diċembru 2005 u 2006. Fuq din il-bażi, l-Eurostat ipproduċa, f’Ġunju 2006, rapport ta’ l-UE uniku ta’ kwalità li għaqqad ir-rapport nazzjonali intermedju ta’ kwalità ma’ dak finali; dan sar minħabba li, fl-ewwel sena ta’ ġbir ta’ data , fl-assenza tat-tagħrif lonġitudinali hemm differenza ferm żgħira bejn iż-żewġ tipi ta' rapporti. Għall-operazzjoni SILC 2005, l-Eurostat irċieva rapporti intermedji ta’ kwalità sa tmiem Diċembru 2006 mis-27 pajjiżi kollha ikkonċernati, u pproduċa sinteżi li bħalissa tinsab fl-aħħar fażi ta’ finalizzazzjoni (kien hemm xi ftit tad-dewmien). Bħalissa għaddej il-proċess fir-rigward tar-rapporti finali ta’ kwalità għall-2005. Ir-rapport intermedju jinkludi sezzjonijiet dwar aspetti li jvarjaw mill-preċiżjoni (id-disinn tal-kampjun, l-iżbalji fit-teħid tal-kampjuni u fin-nuqqas tat-teħid tagħhom, il-metodu tal-ġbir tad- data , it-tul ta’ ħin ta’ l-intervista), għall-komparabbiltà (kunċetti u definizzjonijiet bażiċi, komponenti tad-dħul) u l-koerenza. Ir-rapport finali jinkludi partijiet relatati mar-rilevanza, mal-preċiżjoni (id-disinn tal-kampjun, l-iżbalji fit-teħid tal-kampjuni u fin-nuqqas tat-teħid tagħhom, il-metodu tal-ġbir tad- data , il-proċedura ta’ l-imputazzjoni, il-kera attribwita, il-karozzi tal-kumpaniji), mal-komparabbiltà (kunċetti u definizzjonijiet bażiċi, komponenti tad-dħul, regoli ta’ l-intraċċjar), il-prontezza u l-puntwalità, l-aċċessibilità u ċ-ċarezza, u mal-koerenza. Flimkien ma’ dan, il-Kummissjoni nediet bosta azzjonijiet biex tivvaluta l-kwalità u, b’mod partikolari, il-komparabbiltà tat-tagħrif ta’ SILC: - Tnedew studji metodoloġiċi li jkopru kwistjonijiet ewlenin għall-komparabbiltà kemm f’livell ta’ l-UE kif ukoll f’dak nazzjonali. Dan inkiseb permezz tat-tnedija ta’ sejħa għall-offerti li hija maħsuba biex tkopri kwistjonijiet bħall-impatt tad-definizzjoni ta' familja, komparabbiltà tad- data amministrattiva u data ta' stħarriġ, il-metodu tal-ġbir tad- data , kif ukoll it-trattament differenti tad-dħul negattiv, u kwistjonijiet relatati mat-teħid ta’ kampjuni. Flimkien ma’ dan, ġew offerti l-għotjiet lill-Istituti Nazzjonali ta' l-Istatistika biex iwettqu studji metodoloġiċi dwar l-impatt fuq il-komparabbiltà ta' l-użu tas-sorsi nazzjonali (bħal per eżempju, l-istudji dwar l-użu tar-reġistri fil-konfront tad- data ta’ l-istħarriġ; l-impatt ta' l-użu ta' metodi differenti għall-istima tal-kera attribwita; l-analiżi tal-koerenza mal-Kontijiet Nazzjonali jew ma’ tagħrif ieħor ta’ l-istħarriġ; studju ta' attrizzjoni); - Twaqqfet Task Force ta’ Metodoloġija, li ddiskutiet kwistjonijiet bħat-tekniki ta' imputazzjoni, it-trattament ta' somom f'daqqa, il-kera attribwita, u l-istatus ta' pjanijiet privati għall-pensjoni mingħajr dħul; - Mis-6 sat-8 ta’ Novembru 2006 l-Eurostat organizza, flimkien ma’ Statistics Finland, Konferenza dwar il-proġett SILC li saret f’Ħelsinki u li fiha d-dimensjonijiet kollha tal-proġett ġew riveduti u tfassal pjan ta’ azzjoni; - L-Eurostat qed ikejjel b’mod sistematiku l-iżbalji standard għall-indikaturi msejsa fuq id-dħul matul l-ewwel sena li għaliha din id- data hija disponibbli. - Pubblikazzjonijiet Barra mill-pubblikazzjoni ta’ mikro- data għar-riċerkaturi u t-tabelli aggregati fuq il-websajt ta’ l-Eurostat, l-Eurostat ipproduċa, f’ Settembru 2005, pubblikazzjoni żgħira (Niffukaw fuq l-Istatistika) li fiha l-indikaturi rappreżentattivi ġeneralment użati bħala parti mill-Metodu Miftuħ ta’ Koordinazzjoni (MMK) dwar l-inklużjoni soċjali. Din il-pubblikazzjoni , li ġġib l-isem ta’ ‘Dħul, faqar u esklużjoni soċjali fl-UE25’, tuża t-tagħrif mill-proġett SILC 2004. Bħalissa qed titħejja ħarġa ġdida mill-Eurostat imsejsa fuq SILC 2005. Flimkien ma' dan, l-UE-SILC bħalissa huwa mniżżel bħala s-sors ewlieni għall-kapitoli tal-koeżjoni soċjali ta' aktar pubblikazzjonijiet ġenerali, bħar-rapport Konġunt dwar l-Inklużjoni Soċjali u l-Ħarsien Soċjali (KISĦS), 'ir-Rapporti Annwali ta' Progress’, ir-rapport dwar ‘Il-kejl tal-progress lejn Ewropa aktar sostenibbli – rapport ta’ monitoraġġ 2007 ta’ l-istrateġija għall-iżvilupp sostenibbli ta’ l-UE (u rapporti preċedenti ta’ monitoraġġ ta’ l-SŻS'), il-‘ Eurostat Yearbook’ , ir-‘rapport tal-Qagħda Soċjali’, il-Ktejjeb 'Ċifri ewlenin dwar l-Ewropa’, u l-Panorama ta’ l-irġiel u n-nisa fl-Unjoni Ewropea. Madankollu, it-tixrid tat-tagħrif dwar is-SILC għad irid jitjieb. Per eżempju, jeħtieġ li jitħejjew żewġ tipi ta’ analiżi (u pubblikazzjonijiet korrispondenti): pubblikazzjoni statistika (monografija li tinkludi analiżi statistika) flimkien ma’ sensiela ta’ analiżijiet qosra ta’ l-istatistika fl-istess format tal-pubblikazzjonijiet ta’ l-Eurostat 'Niffukaw fuq l-Istatistika’. 11. KONKLUŻJONI Mill-adozzjoni tar-Regolament Nru 1177/2003, SILC sar is-sors ta’ data ta’ referenza għall-istatistika dwar it-tqassim tad-dħul, il-faqar u l-esklużjoni soċjali f’livell ta’ l-UE, u din id- data intużat fil-kuntest ta’ l-‘indikaturi strutturali’ u ta' l-eżerċizzji ta’ l-OMC. Ġie żviluppat qafas legali u huwa garantit finanzjar xieraq mill-UE għall-ewwel erba' snin tal-ġbir ta' data f'kull pajjiż. Il-ġbir u t-tixrid fil-forma ta’ tabelli u mikro- data għar-riċerkaturi tad- data rappreżentattiva ta’ SILC jinsabu kkontrollati għalkemm għad hemm marġni għall-progress f'dak li għandu x'jaqsam ma' prontezza. Il-komponent lonġitudinali ta’ l-UE-SILC jinsab fl-istadji tal-bidu tiegħu u mhuwiex se jkun jista’ jitħaddem bis-sħiħ sa l-2010. L-uniku tagħrif lonġitudinali attwalment disponibbli huwa limitat għal 13-il pajjiż. Ġie investit ammont sinifikanti fil-valutazzjoni tal-kwalità tad- data ta' SILC fil-forma ta' rapporti ta' kwalità u studji metodoloġiċi. Task Force metodoloġika, kif ukoll Konferenza tas-SILC li saret f’Ħelsinki f’Novemrbu 2006, studjaw ukoll għadd ta’ kwistjonijiet ta’ kwalità fil-fond. Fl-aħħarnett, anke jekk ħarġu bosta pubblikazzjonijiet, għad trid issir aktar ħidma fit-tixrid tat-tagħrif dwar SILC. [1]Id-daqsijiet effettivi miksuba ta' kampjuni jintlaħqu billi wieħed jiddividi d-daqs miksub tal-kampjun bl-hekk imsejjaħ effett tal-mudell. Għal din it-tabella, l-effett tal-mudell ġie stmat mill-Eurostat għall-ewwel mewġa ta’ UE-SILC (2004 jew 2005). Dan it-tagħrif għadu mhux disponibbli għad-Danimarka u għar-Renju Unit. Kalkoli separati huma disponibbli għal-Lussemburgu iżda mhumiex komparabbli b'mod strett. Jista’ jitqies li d-devjazzjonijiet ta’ inqas minn 10-15% mill-miri ta’ regolazzjoni jinsabu fil-marġni ta’ tolleranza implikati bil-grad ta’ korrettezza fl-istima ta’ l-effett tal-mudell ta’ l-Eurostat. Iċ-ċifri b’tipa grassa jinsabu aktar baxxi minn dan il-livell ta’ tolleranza.